**Магистърска програма „Новогръцки език и култура“**

**(за специалисти)**

**Срок на обучение: 2 семестъра**

**Професионална квалификация:** Филолог неоелинист, специалист по новогръцки език и култура

Учебен план

**Анотация**

1. **Насоченост, образователни цели**

Магистърската програма „Новогръцки език и култура“ е единствената програма в страната, която предоставя задълбочаване на обучението по новогръцки език и култура. Програмата предоставя балансирана теоретична и практическа подготовка в следните научни области: новогръцко езикознание, практически новогръцки език за специални цели, литература, история, култура на съвременна Гърция и дидактика. Включени са и избираеми дисциплини, свързани с античното и средновековното езиково, литературно и културно гръцко наследство.

1. **Обучение (знания и умения, необходими за успешна професионална дейност; общотеоретична и специална подготовка и др.)**

Обучението в магистърската програма „Новогръцки език и култура“ продължава два семестъра, като във всеки семестър се набавят минимум 30 кредита от задължителни и избираеми дисциплини, а през втория семестър и от защита на дипломна работа. В процеса на обучение студентите разработват няколко курсови работи, чрез които развиват умения за работа с научна литература и се подготвят за разработването на дипломната работа. След успешно завършване на обучението студентите придобиват професионална квалификация „Филолог неоелинист, специалист по новогръцки език и култура“.

1. **Професионални и общи компетенции, специфични компетенции**

Завършилите магистърската програма „Новогръцки език и култура“ достигат до ниво на езикова компетентност С1 по Европейската езикова рамка. Успешно завършилите магистри могат да:

• събират, класифицират и интерпретират информация и факти от областта на новогръцкия език, литература и култура с цел решаване на конкретни задачи;

• прилагат придобитите знания и умения в областта на новогръцкия език, литература и култура с оглед на осъществяването на междуезиково и междукултурно посредничество;

• проявяват способност да анализират явления и проблеми на съвременния свят и в по-широк обществено-хуманитарен или интердисциплинарен контекст въз основа на и в паралел с българо-гръцките и балканските езикови и културни отношения.

1. **Професионална реализация (съгласно Националната класификация на професиите и длъжностите в Република България/международни класификации и съобразно позицията на бъдещия специалист в националната квалификационна рамка за висше образование и квалификационната рамка на Европейското пространство за висше образование)**

Завършилите магистърската програма „Новогръцки език и култура“ могат да работят в държавните институции и частния сектор, където са необходими владеене на новогръцки език (ниво С1) и знания историята, литературата и културата на Гърция. Също, завършилите специалността могат да се обучават в образователната и научна степен „доктор“, да заемат академичната длъжност „асистент“, да работят като преводачи в български, чуждестранни и европейски институции, дипломати и служители в дипломатически представителства, като журналисти, редактори, експерти в средствата за масово осведомяване и др.

Съгласно Националната класификация на професиите и длъжностите в Република България завършилите магистърската програма „Новогръцки език и култура“ могат да се реализират като:

231 Преподаватели във висши училища

235 Други преподаватели

2353 Други учители/преподаватели по чужд език в занимания по интереси

2422 Специалисти по администриране на политики

6005 Експерт, международно сътрудничество

243 Специалисти по продажби, маркетинг и връзки с обществеността

2431 Специалисти по реклама и маркетинг

2432 Специалисти по връзки с обществеността

263 Специалисти по обществени науки и религиозни специалисти

264 Писатели, журналисти и езиковеди

2641 Писатели и сродни на тях

2642 Журналисти

2643 Преводачи и други езиковеди

2656 Радио-, телевизионни и други говорители

3339 Посредници в бизнес услугите, н.д.

334 Административни приложни специалисти

335 Приложни специалисти в държавната администрация

3359 Приложни специалисти в държавната администрация, н.д.

411 Общи административни служители

**Условия за прием**

1. Завършена бакалавърска степен по специалността „Новогръцка филология“ или с квалификация минимум бакалавър филолог с новогръцки език.
2. Успех от дипломата за завършено висше образование не по-нисък от добър (4.00).
3. Кандидатите се явяват на изпит по новогръцки език: диктовка, езиков тест и съставяне на есе на новогръцки език.
4. Кандидатите с бакалавърска степен по специалност „Новогръцка филология“ със среден успех от държавните изпити в бакалавърската степен не по-нисък от мн. добър 5,00 не полагат входен изпит.

**Задължителни дисциплини:**

|  |  |  |
| --- | --- | --- |
| **Дисциплина** | **Преподавател**  | **Хорариум (лекции+упражнения)** |
| Новогръцки език – икономическа лексика | доц. дфн Борис Вунчев | 0+4 |
| Книжовното равнище в съвременния гръцки език | гл. ас. д-р Ирина Стрикова | 0+4 |
| Новогръцки език за специални цели  -  професионална терминология в правоприлагането | доц. д-р Даниела Боянова | 0+4 |
| Гръцката „Мегали идея“ и националните борби на Балканите | проф. дин Юра Константинова | 2+0 |
| Литературни прочити на историята: Гърция през ХХ в. | д-р Стаматия Фотиаду | 2+0 |
| Балканите - култури и идентичности (етноложки аспекти) | гл. ас. д-р Надежда Жечкова | 2+0 |
| Увод в новогръцката фразеология | доц. дфн Борис Вунчев | 2+2 |
| Гръцкият език в балкански контекст | доц. д-р Екатерина Търпоманова | 2+0 |
| Структурни аспекти на дискурса в новогръцкия език | гл. ас. д-р Ирина Стрикова | 2+2 |
| Българо-гръцки отношения  | проф. дин Юра Константинова | 2+0 |

**Избираеми дисциплини:**

Избираемите дисциплини трябва да носят минимум 9 кредита: 1-ви семестър - 7 кредита, 2-ри семестър – 2 кредита.

**Ръководител на програмата:**

доц. дфн Борис Вунчев

bvunchev@uni-sofia.bg